google/wiki40b huggingface dataset:
Αναστάσιος Κούτρας

Βιογραφικά στοιχεία

Ήταν γιος του Δημητρίου Κούτρα. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος και ως δικαστής.
Εξελέγη βουλευτής Φθιώτιδος και Φωκίδος στις εκλογές του 1923.
Γιάννης Δαμανάκης

Σε συλλογικό επίπεδο

Γεννήθηκε το 1952 στα Χανιά. Ξεκίνησε την καριέρα του το 1970 από τον Α.Ο. Χανίων. Το 1976 μεταγράφηκε στον ΠΑΟΚ επί προεδρίας Παντελάκη, όπου με τη φανέλα του "Δικέφαλου του Βορρά" αγωνίστηκε μέχρι το 1985 όταν και κατέκτησε το πρωτάθλημα, έχοντας συνολικά 242 συμμετοχές και 16 γκολ. Αργότερα αγωνίστηκε και στον Μακεδονικό.

Στην Εθνική Ελλάδας

Από τις 26 Οκτωβρίου 1977 υπήρξε διεθνής 24 φορές με την Ελλάδα σκοράροντας 1 γκολ. Ήταν μέλος της ομάδας που έλαβε μέρος στο Ευρωπαϊκό πρωτάθλημα του 1980 στην Ιταλία, αγωνιζόμενος σε έναν αγώνα.
Εθνόσημο του Αγίου Μαρτίνου (Ολλανδία)

Το εθνόσημο του Αγίου Μαρτίνου καθιερώθηκε στις 17 Νοεμβρίου 1982 και απεικονίζει ένα θυρεό με έναν ανατέλλοντα ήλιο και το σύνθημα του Αγίου Μαρτίνου. Ο θυρεός απεικονίζει ένα δικαστήριο στο κέντρο, το μνημείο των συνόρων στα δεξιά και το εθνικό λουλούδι της χώρας (Lantana camara) στα αριστερά. Μπροστά από τον ανατέλλοντα ήλιο πετά ένας πελεκάνος, το εθνικό πτηνό του νησιού. Κάτω από το θυρεό βρίσκεται μια κορδέλα με το σύνθημα (στα λατινικά)): Semper pro Grediens , που σημαίνει "πάντα να προοδεύεις").
All the World's a Stage

Βραβεία

All the World's a Stage (άλμπουμ)
Ηνωμένες Πολιτείες (RIAA Certification): Πλατινένιος 
Καναδάς (CRIA Certification):Πλατινένιος 
Ηνωμένο Βασίλειο (BPI Certification): Ασημένιος
Τόμας Μπρους, 7ος κόμης του Έλγιν

Πρώιμη ζωή

Ο Έλγιν γεννήθηκε στο Μπρούμχολ, του Φάιφ στη Σκωτία, και ήταν ο δεύτερος υιός του Τσαρλς Μπρους, 5ου κόμη του Έλγιν και της συζύγου του Μάρθα Γουάιτ (Martha Whyte). Έλαβε τη θέση του μεγαλύτερου του αδερφού Γουίλιαμ Ρόμπερτ, 6ος κόμης, το 1771, όταν ήταν μόλις πέντε ετών. Κατετάγη ως σημαιοφόρος στο Σκωτσέζικο Στρατό. Εξελέγη εκπρόσωπος των λόρδων στη Σκωτία το 1790, και παρέμεινε στη θέση αυτή μέχρι το 1807.

Διπλωματική καριέρα

Το 1791, στάλθηκε ως έκτακτος απεσταλμένος στην Αυστρία, όσο ο Σερ Ρόμπερτ Κιθ (Sir Robert Keith) ήταν ασθενής. Στη συνέχεια εστάλη έκτακτος απεσταλμένος στις Βρυξέλλες μέχρι την κατάκτηση των Αυστριακών Κάτω Χωρών από τη Γαλλία. Αφού πέρασε κάποιο χρονικό διάστημα στη Βρετανία, στάλθηκε έκτακτος απεσταλμένος στη Πρωσία το 1795. Το Δεκέμβριο του 1798 ορίστηκε πρέσβυς στην Οθωμανική Αυτοκρατορία.
Στις 11 Μαρτίου 1799, λίγο πριν οριστεί πρέσβυς στην Κωνσταντινούπολη, ο Έλγιν παντρεύτηκε τη Μαίρη Νίσμπετ (Mary Nisbet), θυγατέρα και κληρονόμο του Ουίλιαμ Χάμιλτον Νίσμπετ (William Hamilton Nisbet) του Ντίρλετον (Dirleton). Ο Έλγιν έφτασε τελικά στην Κωνσταντινούπολη στις 6 Νοεμβρίου 1799.
Ο Έλγιν παρέμεινε πρέσβυς στην Οθωμανική Αυτοκρατορία μεταξύ 1799 και 1803 και έδειξε μεγάλη επιδεξιότητα και ενέργεια στην εκπλήρωση μιας δύσκολης αποστολής, την επέκταση της βρετανικής επιρροής κατά τη διάρκεια της σύγκρουσης μεταξύ Οθωμανικής Αυτοκρατορίας και Γαλλίας. Αναχώρησε από την Τουρκία στις 16 Ιανουαρίου 1803.

Αργότερη σταδιοδρομία

Ο Έλγιν, ο ποίος ήταν «κρατούμενος» στην Γαλλία μετά από τη ρήξη της ειρήνης της Αμιένης, επέστρεψε στη Βρετανία το 1806. Αφού διαπίστωσε πως δε θα λάμβανε από το Βρετανικό Μουσείο που ζητούσε για τα μάρμαρα, ο Έλγιν μήνυσε τον εραστή της γυναίκας του για υψηλό ποσό. Χώρισε τη Μαίρη, για λόγους μοιχείας, μετά από νομικές ενέργειες το 1807 και το 1808 στο Σκωτσέζικο και το Αγγλικό δικαστήριο - και με απόφαση του κοινοβουλίου - η οποία προκάλεσε μεγάλο δημόσιο σκάνδαλο. Στη συνέχεια, στις 21 Σεπτεμβρίου 1810, παντρεύτηκε την Ελισάβετ (1790-1860), τη νεαρότερη θυγατέρα του Τζέιμς Τάουνσεντ Όσβαλντ (James Townsend Oswald) του Ντάνικιερ (Dunnikier).
Περιστέρι Αιτωλοακαρνανίας

Τοποθεσία

Το χωριό βρίσκεται κτισμένο στις νοτιοδυτικές υπώρειες του όρους Παναιτωλικό, σε υψόμετρο περίπου 740 μέτρων, και εγγύς του βρίσκονται, πέρα από την Παραβόλα που αποτελεί έδρα της εκεί νυν δημοτικής ενότητας Παραβόλας, τα χωριά Άγιος Ιωάννης, Πέρα Χωριό, Αγία Βαρβάρα Παναιτωλικού, Προσήλια, Κυρά Βγένα, Καλλιθέα, Κρύο Νερό, Παλαιοκαρυά, Αγία Βαρβάρα Παραβόλας, Άγιος Γεώργιος, Αφράτο, Παντάνασσα, Πλατανιάς, Τραγάνα και Καινούργιο. Το χωριό απέχει από το Αγρίνιο 20 χλμ. ενώ η Ιερά Μονή Προυσού απέχει οδικώς 44,5 χλμ.
Ο ΕΟΣ Αγρινίου λειτουργεί στο Παναιτωλικό όρος καταφύγιο, που κατασκευάστηκε το 2001 και βρίσκεται πάνω από το χωριό Περιστέρι σε υψόμετρο 1.170 μ.

Διοικητική εξέλιξη

Αναγνωρίστηκε ως οικισμός με την ονομασία «Λιγόσταινα» με ΦΕΚ 19Α της 07/12/1835 και υπήχθη στον τότε Δήμο Ζακωνίνων. Με το ΦΕΚ 5Α της 08/03/1841 υπήχθη στον τότε Δήμο Θέρμου ενώ με το ΦΕΚ 15Α της 05/06/1848 ορίστηκε έδρα του δήμου. Την περίοδο 25/07/1879-04/10/1889 είχε χάσει το καθεστώς του οικισμού, όταν και υπήχθη εκ νέου στον τότε Δήμο Θέρμου. Με το ΦΕΚ 261Α της 31/08/1912 η ονομασία του οικισμού διορθώθηκε σε «Λιγόστιανα» ενώ με το ΦΕΚ 156Α της 08/08/1928 μετονομάστηκε σε «Περιστέρι», ομοίως άλλαξε και η ονομασία της τότε Κοινότητας. Με το ΦΕΚ 261Α της 31/08/1912 και τη δημιουργία των Κοινοτήτων αποσπάστηκε από τον τότε Δήμο Θεστειέων (Θέρμου) και ορίστηκε ως έδρα της τότε Κοινότητας Λιγοστιανών. Με το ΦΕΚ 183Α της 27/12/1990 η τότε Κοινότητα Περιστερίου καταργήθηκε και ενσωματώθηκε στον τότε νεοϊδρυθέντα Δήμο Παραβόλας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Παραβόλας.
Τεχνολογικός ντετερμινισμός

Παραδείγματα τεχνολογικά ντετερμινιστών

Τεχνολογικά ντετερμινιστής είναι αυτός που χρεώνει στην τεχνολογία ιδιότητες που θα μπορούσε να έχει μόνο ένα σκεπτόμενο ον, όπως το ότι η τεχνολογία μας απειλεί, μας καταστρέφει, αλλοιώνει τις κοινωνικές δομές και αποξενώνει τους ανθρώπους. Καθημερινά παραδείγματα τεχνολογικών ντετερμινιστών θα μπορούσαν να αποτελέσουν οι ηλικιωμένοι που κατακρίνουν την τεχνολογία σε κάθε έκφανση της καθημερινότητας ως υπεύθυνη για τα πάντα.
Υπάρχουν βέβαια και εξτρεμιστικά παραδείγματα τεχνολογικά ντετερμινιστών όπως οι Λουδίτες. Οι Λουδίτες εμφανίστηκαν κυρίως στην Βρετανία κατά τη διάρκεια της Βιομηχανικής Επανάστασης όπου με ακτιβιστικές πράξεις (όπως την καταστροφή μηχανημάτων υφασμάτων) προσπάθησαν να αναδείξουν την τεχνολογία ως άμεση απειλή για την δουλειά τους. Υποστήριζαν ότι στην πραγματικότητα δεν αντιμάχονταν τις νέες τεχνολογίες αλλά την αλλαγή των κοινωνικών σχέσεων που σε μεγάλο βαθμό επέφερε η μηχανοποίηση.Θεωρούσαν τους εαυτούς τους μία πολιτική και ηθική απάντηση στις δυνάμεις που είχαν σκοπό να καταστρέψουν τις παραδοσιακές κοινωνικές σχέσεις. Από πολλούς φιλοσόφους βέβαια θεωρείται ότι οι Λουδίτες πάνε ενάντια στη φυσική εξέλιξη καθώς η κοινωνική πρόοδος στον καπιταλισμό είναι φυσική εξέλιξη (Καρλ Μαρξ).

Σημαντικοί τεχνολογικοί ντετερμινιστές

Ο Marshall Macluhan είναι o πιο διάσημος τεχνολογικός ντετερμινιστής στη θεωρία των μέσων, για αυτό και οι τεχνοπικές θεωρήσεις για το Ίντερνετ συχνά ονομάζονται Μακλουκανικές. Θεωρούσε ότι "το μέσο είναι το μήνυμα", δηλαδή ότι το περιεχόμενο καθορίζεται από την τεχνολογία που θα χρησιμοποιηθεί για την παραγωγή και διάδοσή του. Θεωρητικοί των σύγχρονων ΜΜΕ ανατρέχουν συχνά στις απόψεις του Macluhan για να αναλύσουν τη λειτουργία της τέταρτης εξουσίας στο πλαίσιο του Παγκόσμιου Ιστού.
Γενικές εκλογές στην Ταϊβάν (2016)

Γενικές εκλογές διεξήχθησαν στην Ταϊβάν στις 16 Ιανουαρίου 2016 για την εκλογή του 14ου προέδρου και αντιπροέδρου της Δημοκρατίας της Κίνας και των 113 μελών της 9ης Νομοθετικής Συνέλευσης. Η Τσάι Ινγκ Γουέν από το Δημοκρατικό Προοδευτικό Κόμμα (DPP) εξελέγη πρόεδρος με ποσοστό 56% των ψήφων. Το κόμμα της Τσάι επίσης εξασφάλισε την πλειοψηφία στη βουλή. Για πρώτη φορά στην ιστορία, το  DPP πέτυχε αυτοδυναμία. Για πρώτη φορά το Κουομιντάνγκ απώλεσε την πλειοψηφία στο κοινοβούλιο.
Η κεντρική εφορευτική επιτροπή ανέφερε ότι η συμμετοχή στις προεδρικές εκλογές ήταν 66,27% των ψήφων, που είναι η χαμηλότερη  από το 1996], οπότε για πρώτη φορά ο πρόεδρος εξελέγη από το λαό.

Εκλογικό σύστημα

Οι υποψήφιοι στις προεδρικές εκλογές και οι υποψήφιοι αντιπρόεδροι εξελέγησαν ταυτόχρονα, με τη χρήση του πλειοψηφικού συστήματος. Η εκλογή των 113 μελών της νομοθετικής συνέλευσης έγινε με το σύστημα των αναπληρωματικών μελών, με 73 από τις γεωγραφικές περιφέρειες μέσω του πλειοψηφικού. Οι 34 έδρες αποφασίστηκαν με κλειστή λίστα υποψηφίων.
Για πρώτη φορά στην πολιτική ιστορία της χώρας οι υποψήφιοι αντιπρόεδροι δεν ήταν προσκείμενοι στο ίδιο κόμμα με τους υποψηφίους προέδρους.Συνολικά  556 υποψήφιοι διεκδίκησαν βουλευτική έδρα, σημειώνοντας αριθμό ρεκόρ.

Αποτελέσματα

Οι εκλογές οδήγησαν στη νίκη του Δημοκρατικού Προοδευτικού Κόμματος, το οποίο είναι σκεπτικιστικό απέναντι στο Πεκίνο.
Πανελλήνιο πρωτάθλημα καταδύσεων 1966

Το Πανελλήνιο πρωτάθλημα καταδύσεων για το έτος 1966 διεξήχθη στο Ολυμπιακό Κολυμβητήριο το διάστημα 7-11 Σεπτεμβρίου του έτους και πρωταθλητής σύλλογος ανακηρύχθηκε ο Ολυμπιακός.
Ν-μεθυλομεθανιμίνη

Από μεθανάλη και μεθαναμίνη

Με επίδραση μεθαναμίνης σε μεθανάλη:

Συμπεριφορά βάσης

Παράγει άλατα με οξέα. Π.χ.:

Oξείδωση

Οξειδώνεται προς N-μεθυλομεθανυδροξυλαμίνη:

Αναγωγή

Ανάγεται προς διμεθυλαμίνη:
Σλαβοελληνολατινική Ακαδημία

Η Ελληνογραικική Ακαδημία, όπως ονομάζονταν αρχικά, είναι το πρώτο χρονολογικά ανώτατο δημόσιο εκπαιδευτικό ίδρυμα της Μόσχας.

Ιστορικό

Ιδρύθηκε το 1687 με την αρχική ονομασία Ελληνο-γραικική Ακαδημία, με πυρήνα τη σχολή του μοναστηριού Μπογκογιαβλέσκι. Η πρωτοβουλία της ίδρυσής του ανήκει στο Συμεών Πολότσκι.
Τον 17ο αι. στη σχολή διδάσκονταν αρχαία ελληνικά, λατινικά, σλαβικά, θρησκευτικά και διάφορες τέχνες. Στις αρχές του 18ου αι. ο κύκλος των μαθημάτων διευρύνθηκε με τη διδασκαλία της γερμανικής, της γαλλικής, της ιατρικής, της φυσικής και της φιλοσοφίας. Το 1701 η σχολή μετονομάστηκε σε Σλαβολατινική Ακαδημία και το 1775 έλαβε την ονομσία Σλαβοελληνολατινική Ακαδημία. Μετά την ίδρυση όμως πανεπιστημίων στην Αγία Πετρούπολη (1725) και στη Μόσχα (1755) η Σλαβοελληνολατινική Ακαδημία έγινε ανώτατη ιερατική Σχολή. Σήμερα οριστικά ονομάζεται Θεολογική Ακαδημία.

Αποφοιτήσαντες που διακρίθηκαν

Στη Σλαβοελληνολατινική Ακαδημία φοιτούσαν Ρώσοι, Ουκρανοί, Λευκορώσοι, Έλληνες και Γεωργιανοί. Από τη σχολή αυτή αποφοίτησαν μερικές από τις μεγαλύτερες φυσιογνωμίες του ρωσικού πολιτισμού του 17ου και 18ου αι., ανάμεσα στους οποίους ο Μιχαήλ Λομονόσοφ και πολλοί ορθόδοξοι κληρικοί.
Ντόνια Μπίσνια

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ιταλική Λεωφόρος της Δόξας

Η Ιταλική Λεωφόρος της Δόξας (αγγλικά: The Italian Walk of Fame), βρίσκεται στο Τορόντο του Καναδάς κα δημιουργήθηκε για να αναγνωρίσει τα επιτεύγματα  επιτυχημένων ανθρώπων ιταλικής καταγωγής.
Η Λεωφόρος της δόξας βρίσκεται στο κέντρο της περιοχής Μικρή Ιταλία, και αποτελείται από αστέρια τοποθετημένα μόνιμα και εμφανώς στο πεζοδρόμιο στη βόρεια πλευρά της College Street μεταξύ Grace Street και Clinton Street.
Ο Τζίμι Μπερτούτσι μαζί με την Μαρίζα Λανγκ είναι οι δημιουργοί αυτής της Λεωφόρου, η οποία ξεκίνησε στις 7 Σεπτεμβρίου 2009.
Κρέας

Το κρέας είναι η σάρκα των ζώων και των ανθρώπων. Το ζωικό κρέας, που χρησιμοποιείται ως τροφή από τον άνθρωπο περιλαμβάνει τους σκελετικούς μύς και το συναφές λίπος, μπορεί όμως να περιγράψει επίσης άλλους βρώσιμους ιστούς, όπως τα όργανα και τα εντόσθια ενός νεκρού ζώου. Στην αγγλική γλώσσα, η λέξη κρέας χρησιμοποιείται γενικά από τη βιομηχανία συσκευασίας κρέατος σε μια πιο περιοριστική έννοια, η σάρκα των θηλαστικών ειδών (χοίροι, βοοειδή, πρόβατα κλπ.) που τέθηκαν και προετοιμάζονται για κατανάλωση από τον άνθρωπο, για τον αποκλεισμό των ψαριών, των πουλερικών και άλλων ζώων. Η χρήση ποικίλλει σε όλο τον κόσμο από τον κάθε πολιτισμό, και ορισμένες χώρες όπως η Ινδία έχουν μεγάλους πληθυσμούς που αποφεύγουν την κατανάλωση όλων ή των περισσότερων ειδών κρέατος. Η κατανάλωση ανθρωπίνου κρέατος αναφέρεται ως κανιβαλισμός ή ανθρωποφαγία και αποτελεί σοβαρό ποινικό αδίκημα.
Η κατανάλωση κρέατος έχει διάφορες παραδόσεις και τα τελετουργικά που συνδέονται με αυτό σε διαφορετικές κουλτούρες, όπως η Κοσέρ (Kosher) και η Χαλάλ (Halal), και η παραγωγή της γενικώς ρυθμίζονται από τις κρατικές αρχές. Το άρθρο αυτό εστιάζεται κυρίως σε αυτή τη διαδικασία, από την πρωτογενή παραγωγή έως την κατανάλωση.

Διάκριση και θρησκευτική χρήση

Ένας ορισμός που αναφέρεται στο κρέας, χωρίς όμως να συμπεριλαμβάνει τα ψάρια κατά τα τελευταία εκατό χρόνια, έχει θρησκευτικές επιρροές. Η διάκριση μεταξύ των ψαριών και του κρέατος είναι κωδικοποιημένη από το εβραϊκό διαιτητικό δίκαιο "kashrut", σχετικά με την ανάμειξη του γάλακτος και του κρέατος, χωρίς όμως να απαγορεύει την ανάμειξη του γάλακτος και των ιχθύων. Η σύγχρονη εβραϊκή νομική πρακτική (Halakha) για το kashrut κατατάσσει τη σάρκα των θηλαστικών και των πτηνών ως κρέας. Τα ψάρια δεν θεωρούνται κρέας, ούτε γαλακτοκομικά τρόφιμα. Η Καθολική δίαιτα που περιορίζει την κατανάλωση κρέατος κατά την Παρασκευή, δεν ισχύει για το μαγείρεμα και την κατανάλωση των ψαριών.

Ασφάλεια για τον άνθρωπο

Τον Οκτώβριο του 2015, ο IARC κατέταξε την κατανάλωση κόκκινου κρέατος στην Κατηγορία 2Α: Πιθανότατα (probable) καρκινογενή για τον άνθρωπο, σχετίζοντάς την με τον καρκίνο του εντέρου, ενώ την κατανάλωση επεξεργασμένου κρέατος στην Κατηγορία 1: Καρκινογενή για τον άνθρωπο.
Σύμφωνα με τη μονογραφία του IARC η Κατηγορία 2 αναφέρει ότι δεν υπάρχουν σαφείς ενδείξεις που σχετίζουν τον καρκίνο με την κατανάλωση κρέατος από τον άνθρωπο. Η πιθανή συσχέτιση από πειράματα σε ζώα δε συνεπάγεται την αιτιότητα.
Όμιλος Γ Ευρωπαϊκού Πρωταθλήματος Ποδοσφαίρου 2012

Γενικά στοιχεία

Ο όμιλος σχηματίστηκε από τέσσερις εθνικές ομάδες που προέκυψαν με κλήρωση: τη νικήτρια του Ευρωπαϊκού Πρωταθλήματος Ποδοσφαίρου 2008, Ισπανία, την Ιταλία, την Κροτια και την Ιρλανδία.
Οι αγώνες έγιναν σε δύο γήπεδα της Πολωνίας: στο PGE Arena του Γκντανσκ και στο Δημοτικό Στάδιο του Βρότσλαβ. Στην προημιτελική φάση προκρίθηκαν Ισπανία και Ιταλία, ενώ Κροατία και Ιρλανδία αποκλείστηκαν από τη συνέχεια της διοργάνωσης.
Α΄ κατηγορία πετοσφαίρισης ανδρών Κύπρου 2002-03

Σύστημα διεξαγωγής

Στο πρωτάθλημα της Α΄ κατηγορίας 2002-03 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες οχτώ ομάδες έδωσαν μεταξύ τους αγώνες play off για την ανάδειξη του πρωταθλητής. Στον Α΄ γύρο των play off οι ομάδες αναμετριόνταν ως εξής: 1η-8η, 2η-7η, 3η-6η και 4η-5η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Στον Β΄ γύρο των play off (ημιτελική φάση) η νικήτρια του ζευγαριού 1η-8η αντιμετώπισε την νικήτρια του ζευγαριού 4η-5η και η νικήτρια του ζευγαριού 2η-7η αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 4 νίκες. Οι δύο ηττημένες αναμετρήθηκαν για την κατάκτηση της τρίτης θέσης σε μονό αγώνα.
Οι ομάδες που έχασαν στον Α΄ γύρο των play-off διαγωνίστηκαν για τις θέσεις 5-8. Η 8η θέση οδηγούσε σε υποβιβασμό στη Β΄ κατηγορία. Η ηττημένη του ζευγαριού 1η-8η αντιμετώπισε την ηττημένη του ζευγαριού 4η-5η και η ηττημένη του ζευγαριού 2η-7η αντιμετώπισε την ηττημένη του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες. Οι δύο νικήτριες αναμετρήθηκαν για την κατάκτηση της πέμπτης θέσης σε μονό αγώνα. Οι δύο ηττημένες αναμετρήθηκαν για την αποφυγή του υποβιβασμού. Η ομάδα που έφτανε πρώτη στις 4 νίκες τερμάτιζε στην 7η θέση ενώ η άλλη στην 8η θέση που οδηγούσε σε υποβιβασμό.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης. Εξαίρεση αποτελούσαν οι αγώνες για κατάκτηση της 3ης θέση και για κατάκτηση της 5ης θέσης που ήταν μονοί αγώνες στην έδρα της ομάδας που είχε τερματίσει ψηλότερα στην Α΄ φάση.

Σύστημα βαθμολόγησης

Κάθε νίκης βαθμολογείτο με 2 βαθμούς και κάθε ήττα με 1 βαθμό.
Δάσος Κουρί Αλμυρού Μαγνησίας

Το Δάσος Κουρί είναι αισθητικό πεδινό δρυοδάσος στην περιοχή του Δήμου Αλμυρού του Νομού Μαγνησίας, 1 χλμ βορειοδυτικά της πόλης του Αλμυρού και 500 μέτρα από το Δ.Δ. της Ευξεινούπολης. Έχει επίσης χαρακτηριστεί Περιοχή Βιογενετικού Αποθέματος και έχει ενταχθεί στο δίκτυο Natura 2000.

Περιγραφή

Παλαιότερα το Κουρί κάλυπτε περίπου 20.000 στρέμματα, από το Νεοχωράκι έως την παραλία του Αλμυρού και από τα ρέματα του Πλατάνου έως και το Χολόρεμα κοντά στο Αϊδίνι, καθώς αποτελούσε φυσική συνέχεια της χλωρίδας του όρους Όθρυς. Σήμερα το δάσος καταλαμβάνει 1.200 στρέμματα (10 ha) σε περίφραξη. Ως πεδινό δρυοδάσος, πρόκειται για σπάνιο οικοσύστημα στην Ελλάδα. Επίσης, έχει σημαντική αξία ως χώρος περιβαλλοντικής ενημέρωσης πολιτών, περιβαλλοντικής εκπαίδευσης μαθητών και αναψυχής.
Καλύπτεται κατά κύριο λόγο από χνοώδη δρύ (quercus pubescens) μέσου όρου ηλικίας 160 χρόνων, αλλά στο δάσος απαντώνται επίσης  βελανιδιές (quercus ithaburensis var. macrolepis) καθώς και ποδισκοφόροι (quercus pendunculiflora). Σήμερα παρατηρείται πρόβλημα στην αναγέννηση του δάσους λόγω της εισαγωγής σε αυτό αγριοπροβάτων, ζαρκαδιών και πλατωνιών.
Γεώργιος Πολίτης

Βιογραφία

Γεννήθηκε το 1920 (σύμφωνα με άλλες πηγές, το 1923) στη Μυτιλήνη της Λέσβου, αλλά μεγάλωσε στη Σάμο. Το 1943, μετά την αποτυχημένη απόπειρα εκδίωξης των Γερμανών από τους Βρετανούς, δραπέτευσε από τη Σάμο και πήγε στη Μέση Ανατολή, όπου κατετάγη στον εκεί ελληνικό Στρατό και έγινε υπαξιωματικός. Μετά την απελευθέρωση, μαζί με άλλους υπαξιωματικούς, αποφοίτησε από τη Στρατιωτική Σχολή Ευελπίδων (ΣΣΕ) ως ανθυπολοχαγός του Πεζικού της σειράς 1947Α. Αργότερα συμπλήρωσε τις σπουδές του στη Σχολή Πολέμου, τη Σχολή Εθνικής Άμυνας και σε διάφορα στρατιωτικά Σχολεία εσωτερικού και εξωτερικού.
Κατά τη διάρκεια της καριέρας του υπηρέτησε σε εθνικά και διεθνή Επιτελεία, ενώ παράλληλα διοίκησε μονάδες Πεζικού, Ειδικών Δυνάμεων και Στρατονομίας (τότε ΕΣΑ). Για μεγάλο διάστημα υπηρέτησε στις Δυνάμεις Καταδρομών, και εκεί γνωρίστηκε με τον αξιωματικό Αντώνη Δροσογιάννη (μετέπειτα βουλευτή και υπουργό του ΠΑΣΟΚ), με τον οποίο συνδέθηκε φιλικά. Τελικά αποστρατεύτηκε το 1976, ως αντιστράτηγος.
Μετά την εκλογική νίκη του ΠΑΣΟΚ τον Οκτώβριο του 1981, ο Πολίτης τοποθετήθηκε αρχηγός της Κεντρικής Υπηρεσίας Πληροφοριών (ΚΥΠ) λόγω της στενής φιλίας του με τον Δροσογιάννη, θέση στην οποία παρέμεινε ως το Μάιο του 1986. Η επιλογή του για την ηγεσία της ΚΥΠ δεν έγινε δεκτή με ενθουσιασμό από τα περισσότερα στελέχη του ΠΑΣΟΚ, καθώς την περίοδο της χούντας υπηρετούσε κανονικά (όπως οι περισσότεροι αξιωματικοί) και δεν είχε κάποιου είδους αντιστασιακή δραστηριότητα: κανείς δεν τον κατηγόρησε ως υποστηρικτή της χούντας, αλλά τα στελέχη του ΠΑΣΟΚ που ασχολούνταν με τα θέματα της ΚΥΠ προτιμούσαν να τοποθετηθεί αρχηγός ο αντιστασιακός αντιστράτηγος Αναστάσιος Μπούρας, που είχε καθαιρεθεί και εξοριστεί από τους χουντικούς. 
Τελικά ο Μπούρας τοποθετήθηκε από τον Ανδρέα Παπανδρέου αρχηγός της ΥΠΕΑ (Υπηρεσία Εθνικής Ασφάλειας), που ως υπηρεσία καταργήθηκε στα τέλη του 1984 με την αναμόρφωση των σωμάτων ασφαλείας. Για να ικανοποιηθούν τα στελέχη του ΠΑΣΟΚ που επέκριναν την επιλογή Πολίτη, στις αρχές του 1982 τοποθετήθηκε υπαρχηγός της ΚΥΠ με ενισχυμένες αρμοδιότητες ο ταξίαρχος Βασίλης Τσαγκρής (μέλος του ΠΑΚ Ιταλίας την περίοδο της χούντας), ενώ στην υπηρεσία εγκαταστάθηκε και το παλιό στέλεχος του ΠΑΚ Γιώργος Κίσσονας, που έγινε και ο σύνδεσμος της ΚΥΠ με τον πρωθυπουργό.
Από το Μάιο ως το Νοέμβριο του 1986 ο Γεώργιος Πολίτης ήταν διευθυντής Στρατιωτικού Γραφείου του πρωθυπουργού Ανδρέα Παπανδρέου.
Το Νοέμβριο του 1986 ο Ανδρέας Παπανδρέου τον έστειλε στην Κύπρο, όπου διαδέχθηκε τον γνωστό στρατηγό Δημήτριο Ματαφιά στην ηγεσία της Εθνικής Φρουράς ως Αρχηγός ΓΕΕΦ. Στη θέση αυτή παρέμεινε ως το Δεκέμβριο του 1988, ενώ τον Απρίλιο του 1989 ξαναδιορίστηκε διοικητής της ΕΥΠ, όπως είχε πλέον μετονομαστεί η ελληνική υπηρεσία πληροφοριών. Αυτή η δεύτερη θητεία του ήταν σύντομη καθώς τον Ιούλιο του 1989 σχηματίστηκε η νέα κυβέρνηση Τζαννετάκη και ο ίδιος παραιτήθηκε.
Πέθανε στα μέσα της δεκαετίας του '90.
Γέφυρα του Καρόλου

Το κτίσιμο

Η ανάγκη μιας νέας γέφυρας προέκυψε αφότου η παλαιά «Γέφυρα Judith», που χτίστηκε περίπου το 1170, καταστράφηκε από πλημμύρες το 1342. Η κατασκευή της νέας γέφυρας ξεκίνησε το 1357 και τελείωσε στην αρχή του 15ου αιώνα.
Οι πύργοι στη γέφυρα υποβλήθηκαν σε μια εκτενή ανακαίνιση μεταξύ των ετών 1874 και 1883. Το 1890, μια καταστρεπτική πλημμύρα χτύπησε την Πράγα και προκάλεσε σοβαρές φθορές στη Γέφυρα του Καρόλου. Οι εργασίες επισκευής διήρκεσαν δύο έτη: η γέφυρα ανοίχτηκε πάλι στις 19 Νοεμβρίου 1892. Το κόστος των επισκευών έφθασε τις 665.000 κορώνες.

20ός αιώνας

Στην αρχή του 20ού αιώνα η Γέφυρα του Καρόλου γνώρισε μια απότομη άνοδο στην κυκλοφορία της. Στις 15 Μαΐου 1905 η γραμμή που εξυπηρετούσε την κυκλοφορία με ιππήλατα αντικαταστάθηκε από μία γραμμή τραμ, η οποία με τη σειρά της αντικαταστάθηκε το 1908 με μία λεωφορειακή γραμμή. 
Μια βασική επισκευή της γέφυρας πραγματοποιήθηκε μεταξύ του 1965 και του 1978, βασισμένη σε μια συνεργασία μεταξύ διάφορων επιστημονικών και πολιτιστικών ιδρυμάτων. 
Η σταθερότητα των πυλώνων της γέφυρας ενισχύθηκε, όλες οι σπασμένες πέτρες αντικαταστάθηκαν, η άσφαλτος αφαιρέθηκε και η κυκλοφορία για τα οχήματα απαγορεύτηκε, ώστε να είναι προσιτή μόνο στους πεζούς. Η επισκευή κόστισε 50 εκατομμύρια κορώνες. Κατά τη διάρκεια της δεκαετίας του 1990 άρχισε μια νέα ανακατασκευή.
Από την αρχή της νέας χιλιετίας, οι περισσότεροι από τους εμπειρογνώμονες εμφανίστηκαν να συμφωνούν ότι η προηγούμενη ανακατασκευή δεν ήταν άψογη, αλλά αμφισβητήθηκε και η ανάγκη για περαιτέρω παρέμβαση στη γέφυρα. 
Εντούτοις, μετά από την καταστρεπτική πλημμύρα το 2002, η οποία προκάλεσε μόνο δευτερεύουσες ζημιές στη γέφυρα, αποφασίστηκε η επισκευή και σταθεροποίηση των δύο πυλώνων (αριθμός 8 και 9) από την πλευρά «Μάλα Στράνα». Η ανακατασκευή θα τελειώσει το 2007, ενώ θα αποφευχθεί το κλείσιμο της γέφυρας.

Αγάλματα στη γέφυρα

Η γέφυρα φέρει 30, κυρίως μπαρόκ, αγάλματα. Τα περισσότερα δημιουργήθηκαν μεταξύ του 1683 και του 1714. Απεικονίζουν διάφορους αγίους προστάτες εκείνης της περιόδου. Οι πιο διάσημοι γλύπτες της εποχής συμμετείχαν στη διακόσμηση της γέφυρας.  
Με αφετηρία το 1965, όλα τα αγάλματα έχουν αντικατασταθεί συστηματικά από αντίγραφα και τα πρωτότυπα έχουν εκτεθεί στο lapidarium του Εθνικού Μουσείου.
1332 Μαρκονία

Φυσικά χαρακτηριστικά

Η μέση διάμετρος της Μαρκονία εκτιμάται σε 44,10 χιλιόμετρα. O φασματικός τύπος της είναι Ld (κατά SMASSII), ενώ το άλβεδό της είναι 0,0756. Δεν είναι γνωστο αν και με ποια περίοδο περιστρέφεται η Μαρκονία γύρω από τον εαυτό της.